Ingkang kagungan wande mboten kaweratan, diparingaken keris punika dhateng Ki Sutamenggala. Ki Sutamenggala nampi lan seneng, piyambekipun ngertos dhene keris punika ingkang salami niki dipadosi. Dening Ki Sutamenggala keris lajeng dilebetaken dhateng wrangkanipun. Ingkang kagungan wande punika kaget ningali kedadosan kasebut. Ki Sutamenggala lajeng nyelipaken teng gegeripun. Ing wekdal punika Ki Sutamenggala mireng ing pesisir ngaler ajeng diwontenaken adu kesakten. Ki Sutamenggala ngraos kapencut, Ki Sutamenggala lajeng numuti kagiyatan kasebut.